《经临津城庙》
明代·汤建衡

旧县犹存庙，凄清溪水阳。居人聚村落，赛社说城隍。

古树喧乌雀，平畴集稻粱。维舟一登眺，落日正苍苍。

作者简介：汤建衡，明常州府宜兴人，字平仲。初名鄞，字以山。嘉靖十年举人。三十九年至四十一年间官江西新城知县。时福建哗变之兵攻入赣境，建衡多方守御，新城得全。后以与上官不合，弃官归。未几卒。